b"\n_START_ARTICLE_\nStephen W. Wilson\n_START_SECTION_\nBiografia\n_START_PARAGRAPH_\nEl general Wilson es gradu\xc3\xa0 a la Universitat Texas A&M el 1981, amb grau de tinent de segona. Fins a maig de 1982 es prepar\xc3\xa0 com a pilot a Laughlin AFB, Texas; passant a exercir de pilot instructor, pilot avaluador i comandant de vol al 86\xc3\xa8 Esquadr\xc3\xb3 d'Entrenament de Vol fins al setembre de 1986. El 1983 va ser promogut a tinent dos anys despr\xc3\xa9s. El 1985 es gradu\xc3\xa0 a l'Acad\xc3\xa8mia d'Oficials d'Esquadr\xc3\xb3, Maxwell AFB i realitz\xc3\xa0 un m\xc3\xa0ster en Direcci\xc3\xb3 d'Enginyeria a l'Acad\xc3\xa8mia de Mines i Tecnologia de Dakota del Sud, sent promogut a capit\xc3\xa0. Entre setembre de 1986 i maig de 1987 aprengu\xc3\xa9 a pilotar els B-1 Lancer; passant a ser instructor i comandant de vol de B-1 al 77\xc3\xa8 Esquadr\xc3\xb3 de Bombarders a Ellsworth AFB fins al juliol de 1991, on durant un any pass\xc3\xa0 a ser Cap d'Armament i T\xc3\xa0ctica del 28\xc3\xa8 Esquadr\xc3\xb3 d'Operacions de Suport._NEWLINE_El 1993 es gradu\xc3\xa0 a l'Acad\xc3\xa8mia de Comandament Aeri i Estat Major a Maxwell AFB, sent promogut a major i passant a formar part de l'estat major conjunt a la Divisi\xc3\xb3 de Doctrina, Conceptes i Iniciatives al Quarter General del Comandament Europeu, a Stuttgart. Al setembre de 1995 torna als Estats Units com a Cap de Seguretat de la 28a Ala de Bombarders i despr\xc3\xa9s com a oficial d'operacions del 37\xc3\xa8 Esquadr\xc3\xb3 de Bombarders. El 1997 va graduar-se a l'Acad\xc3\xa8mia d'Armament de la For\xc3\xa7a A\xc3\xa8ria de Nellis AFB (Nevada), \xc3\xa9s promogut a tinent coronel, i passa a exercir entre setembre d'aquell any i juny de 1999 de comandant de la divisi\xc3\xb3 B-1, aix\xc3\xad com pilot instructor. El 2000 realitz\xc3\xa0 un post-grau en estudis estrat\xc3\xa8gics, a l'Acad\xc3\xa8mia de la Guerra A\xc3\xa8ria de Maxwell AFB; i l'11 de juny \xc3\xa9s nomenat Vice-comandant del 366\xc3\xa8 Grup d'Operacions de la base de Mountain Home (Idaho) fins al 2002, en qu\xc3\xa8, ja coronel, \xc3\xa9s nomenat comandant del 608\xc3\xa8 Grup d'Operacions A\xc3\xa8ries a Barksdale AFB; passant a comandar la 14a Ala d'Entrenament de Vol entre 2004 i 2006, en que pass\xc3\xa0 a ser vicedirector d'Operacions A\xc3\xa8ries, Espacials i d'Informaci\xc3\xb3 a Randolph AFB, Texas.  El 2007 segu\xc3\xad el curs de Comandant de Component Conjunt de la For\xc3\xa7a A\xc3\xa8ria i \xc3\xa9s promogut a brigadier general i \xc3\xa9s destinat com a vice-comandant de la Regi\xc3\xb3 Defensiva Nord-Americana a Manitoba, Canad\xc3\xa0. Al juliol del 2009 \xc3\xa9s comandant de la 379a Ala Expedicion\xc3\xa0ria del Sud-est Asi\xc3\xa0tic, i el 2010 va seguir el programa de Presa de Decisions de Lideratge, a l'Acad\xc3\xa8mia de Govern John F. Kennedy de la Universitat Harvard, i \xc3\xa9s nomenat director d'Integraci\xc3\xb3 Conjunta, Directori de Requeriments de Capacitat Operativa al Quarter General de la For\xc3\xa7a A\xc3\xa8ria a Washington, D.C., c\xc3\xa0rrec que ocup\xc3\xa0 fins al 18 de juny de 2011, en que pass\xc3\xa0 a comandar la 8a For\xc3\xa7a A\xc3\xa8ria. El 19 d'octubre de 2013 pass\xc3\xa0 a comandar el Comandament d'Atac Global de la For\xc3\xa7a A\xc3\xa8ria, sent promogut a tinent general el 23 d'octubre._NEWLINE_El general Wilson \xc3\xa9s un pilot de combat amb m\xc3\xa9s de 4.500 hores de vol i 680 hores de combat volant amb T-37, T-38, B-1 i B-52"